open-index/open-wikipedia-markdown huggingface dataset:
Rūta Belvila

[thumb| Rūta Belvila pie [Karaliskā Griničas observatorija|Griničas observatorijas vārtiem, 1908]]
**Elizabete Rūta Naomi Belvila** (; 1854. gada 5. marts—1943. gada 7. decembris), pazīstama arī kā **Griničas laika lēdija**, bija uzņēmēja no Londonas. Viņa, viņas māte Marija Elizabete un viņas tēvs Džons Henrijs pārdeva cilvēkiem laiku. Tas tika darīts, katru dienu iestatot Belvilas pulksteni pēc Griničas laika, kā rādīja Griničas pulkstenis, un pēc tam "pārdodot" cilvēkiem laiku, ļaujot viņiem apskatīt pulksteni un pieregulēt savējo.

## Vēsture
thumb|Marija Belvila 1892. gadā
Rūtas Belvilas tēvs Džons Henrijs Belvils (1795—1856) 1836. gadā izveidoja pakalpojumu 200 klientiem. Katru rītu Džons Henrijs devās uz Griničas observatoriju, kur viņš strādāja, un iestatīja savu pulksteni pēc Griničas laika. Pēc tam viņš devās ceļā ar savu bagiju un uzstādīja pareizu laiku klientu, kuri bija abonējuši pakalpojumu, pulksteņos.

Džons Henrijs piedāvāja šo pakalpojumu līdz pat savai nāvei 1856. gadā. Viņa atraitnei Marijai tika piešķirta privilēģija turpināt darbu, lai nodrošinātu iztiku, un viņa turpināja uzņēmējdarbību līdz aiziešanai pensijā 1892. gadā, kad viņai bija astoņdesmit gadu. Pēc tam uzņēmējdarbību pārņēma Rūta Belvila. Viņa turpināja uzņēmējdarbību līdz pat 1940. gadam. Belvilai bija vairāk nekā astoņdesmit gadu, kad viņa aizgāja pensijā. 86 gadu vecumā viņa vēl spēja doties apmēram divpadsmit jūdžu attālumā no savām mājām un apmeklēt Observatoriju pirms plkst. 9.00 no rīta. Viņa nomira 89 gadu vecumā.

Uzņēmumā izmantotais pulkstenis bija pulksteņmeistara Džona Arnolda kabatas hronometrs Nr. 485/786, ar iesauku "Arnolds". Sākotnēji tas tika izgatavots Saseksas hercogam, un tam bija zelta korpuss. Kad tas tika nodots Džonam Henrijam, viņš nomainīja korpusu uz sudraba, jo uztraucās, ka zagļi varētu iekārot zelta pulksteni. Kad Rūta nomira, pulkstenis tika nodots *Worshipful Company of Clockmakers* organizācijai.

## Konkurence
Belvilas biznesam uzbruka *Standard Time Company* direktors Džons Vains, kurš pārdeva telegrāfa laika signālu pakalpojumu un bija Belvilas galvenais konkurents. Vains teica runu pilsētas *United Wards* klubā, uzbrūkot Belvilai un apgalvojot, "ka viņas [Belvilas] metodes ir amizanti novecojušas"; viņš arī norādīja, ka viņa "iespējams, izmantoja savu sievišķību, lai iegūtu klientus".

Runa tika publicēta laikrakstā *[[The Times]]*, taču rakstā nebija minēts *Standard Time Company* uzņēmums un fakts, ka viņš ir Belvilas konkurents. Pēc komentāra publicēšanas Belvilu aplenca žurnālisti, kurus interesēja viņas bizness, kā arī iespējamais skandāls, ko varētu darīt Vaina komentāri. Belvilai izdevās tikt galā ar šo situāciju un no tās izrietošā publicitāte palielināja pārdošanas apjomu. Belvila sacīja, ka Vains nodrošinājis viņai bezmaksas reklāmu.

## Atsauces

## Ārējās saites
Žaks Turnērs

**Žaks Turnērs** (; dzimis , miris ) bija franču-amerikāņu kinorežisors, strādājis Holivudas Zelta laikmetā. Pazīstams ar savām stilistiskajām *[[RKO Pictures]]* studijas filmām *[[film noir]]* un šausmu žanrā.

Turnēra visslavenākās filmas ir šausmu filma *[[Cat People (1942. gada filma)|Cat People]]* (1942) un *film noir* *[[Out of the Past]]* (1947). Režisējis arī filmas *[[I Walked with a Zombie]]* (1943), *[[The Leopard Man]]* (1943), *[[Canyon Passage]]* (1946), *[[Nightfall]]* (1956), "Dēmona nakts" (1957) un *[[The Comedy of Terrors]]* (1963).

## Ārējās saites
Cat People (1942. gada filma)

***Cat People*** ir 1942. gada ASV šausmu filma, kuras režisors ir Žaks Turnērs. Filmā galvenās lomas atveido Simouna Saimona, Kents Smits, Toms Konvejs, Džeina Rendolfa un Džeks Holts.

Filma stāsta par tikko precējušos serbu sievieti Irēnu Dubrovnu, kura domā, ka viņa ir cēlusies no senas kaķu tautas cilts un var pārvērsties par melno panteru. Kad viņas vīrs sāk izrādīt interesi par kādu no saviem kolēģiem, Irēna sāk viņu vajāt.

Filmas *Cat People* pirmizrāde notika . Filma pazīstama ar *The Lewton Bus* jeb *[[jump scare]]* montāžas tehnikas radīšanu, kas vēlāk ietekmēja šausmu žanra attīstību. 1944. gadā filmai iznāca turpinājums *[[The Curse of the Cat People]]*, bet 1982. gadā iznāca jauns ekranizējums ar tādu pašu nosaukumu, kuras režisors bija Pols Šreiders. 1993. gadā filma iekļauta ASV Kongresa bibliotēkas Nacionālajā kino reģistrā kā "kulturāli, vēsturiski vai estētiski nozīmīga filma".

## Atsauces

## Ārējās saites
Ips Mans (filma)

**"Ips Mans"** () ir 2008. gada Ķīnas un Honkongas biogrāfiskā cīņas mākslas filma, kuras režisors ir Vilsons Jips. Filmā galvenā loma ir aktierim Donijam Jenam, kurš atveido cīņas meistaru un Brūsa Lī skolotāju Ipu Manu.

Filmas "Ips Mans" pirmizrāde notika . Filma guva lielu starptautisku kritiķu atzinību, īpaši slavējot aktierspēli. Filmai iznākuši trīs turpinājumi un tā nopelnīja 22 miljonus ASV dolāru. Filmu nominēja 12 Honkongas filmu balvām, saņemot divas, tai skaitā balvu par labāko filmu. Tīmekļa vietnē *[[Rotten Tomatoes]]* filmai ir 86% vērtējums.

## Atsauces

## Ārējās saites
Hrvoje Babecs

**Hrvoje Babecs** (; dzimis ) ir horvātu futbolists, spēlē pussarga pozīcijā. Kopš 2025. gada Babecs spēlē Horvātijas futbola līgas komandā *[[NK Osijek|Osijek]]*, kas viņu īrē no *[[Riga FC]]*.

Iepriekš spēlējis Francijas komandā *[[FC Metz|Metz II]]* un Horvātijas komandās *[[NK Vihor Jelisavac|Vihor Jelisavac]]* un *[[HNK Gorica|Gorica]]*. Pārstāvējis Horvātijas jauniešu izlases.

## Sasniegumi
**Riga FC**

* Latvijas kauss: 2023

## Ārējās saites
Ngondā Muzinga

**Glodī Ngondā Muzinga** (; dzimis ) ir Kongo Demokrātiskās Republikas futbolists, labās malas aizsargs, pārstāv Kongo DR futbola izlasi. Kopš 2021. gada Muzinga spēlē Latvijas Virslīgas komandā Riga FC.

Iepriekš spēlējis Kongo DR komanā* [[AS Vita Club|AS Vita]]* un Francijas 1. līgas komandā *[[Dijon FCO]]*.

Kongo DR futbola izlases rindās debitējis 2017. gadā. Piedalījies 2019. gada Āfrikas Nāciju kausā.

## Sasniegumi
**Riga FC**
* Latvijas kauss futbolā: 2023

## Ārējās saites
Luka Silagadze

**Luka Silagadze** (; dzimis ) ir Gruzijas futbolists, spēlē pussarga pozīcijā. Kopš 2025. gada Silagadze spēlē Gruzijas Erovnuli līgas komandā Iberia 1999.

No 2020. līdz 2022. gadam spēlējis Latvijas Virslīgas komandā Valmiera FC, ar kuru kļuvis par Latvijas čempionu.

## Sasniegumi
**Valmiera FC**

* Latvijas Virslīga: 2022

## Ārējās saites
Māris Knite

**Māris Knite** (dzimis 1955. gada 2. aprīlī Dobelē) ir latviešu fiziķis un materiālzinātnieks. Rīgas Tehniskās universitātes (RTU) profesors (1999), RTU Tehniskās fizikas institūta direktors (1999—2019), Cietvielu fizikas profesora grupas vadītājs (1999—2014), Latvijas Zinātņu akadēmijas īstenais loceklis (2012).

## Pētījumu virzieni
Segnetoelektriskie materiāli, silicīdi, polimēru kompozītmateriāli, viedie materiāli, nanomateriāli. Radīts polimēru/elektrovadošu nanodaļiņu viedo kompozītmateriālu virziens RTU un izstrādāti fleksibli viedie nanokompozīti perspektīviem pielietojumiem ķīmisko vielu sensoros, mehāniskās iedarbības sensoros, pašregulējošos sildelementos.

## Atsauces

## Ārējās saites
Normunds Uldriķis

**Normunds Uldriķis** (dzimis ) ir Latvijas futbolists, centra aizsargs, pārstāvējis Latvijas jauniešu izlases. Kopš 2024. gada Uldriķis spēlē Latvijas Virslīgas komandā  Valmiera FC.

No 2018. līdz 2023. gadam pārstāvējis Metta komandu, kur bijis arī komandas kapteinis. 2024. gada ziemā pievienojās FK Liepāja komandai, bet vasarā pārgāja uz Valmiera FC.

Normunda tēvs ir bijušais sporta žurnālists un Latvijas futbola funkcionārs Askolds Uldriķis, bet brālis Roberts Uldriķis pārstāv Latvijas futbola izlasi.

## Ārējās saites
Kārlis Dozītis

**Kārlis Dozītis** bija latviešu strēlnieks, Sarkanās armijas virsnieks.

## Dzīvesgājums
Dzimis 1894. gadā Dzērbenes pagasta kalpa ģimenē. Pabeidza pagastskolu, strādāja par mūrnieku Rīgā.

Piedalījās Pirmajā pasaules karā kā ierindnieks 2. Rīgas latviešu strēlnieku pulkā. KSDSP biedrs kopš 1916. gada. 1917. gadā kļuva par Iskolastrela un aģitācijas komisijas locekli. No 1918. gada janvāra — Daugavgrīvas latviešu vienības komisārs, latviešu strēlnieku Vadošās revolucionārās vienības komisārs (mūsdienu Baltkrievijā).

No 1918. gada aprīļa līdz 1920. gada jūnijam bija Latdivīzijas un Padomju Latvijas armijas (1919. gada pirmajā pusē) kara komisārs, vienlaicīgi no 1919. gada oktobra līdz 1920. gada martam — 14. armijas trieciengrupas kara komisārs. 1921. gadā 28. kavalērijas brigādes sastāvā piedalījās kaujās pret basmačiem. Pēc Pilsoņu kara bija kavalērijas skolas un kavalērijas brigādes kara komisārs Taganrogā (1922—1923).

1937. gada 23. novembrī arestēts, tobrīd atradās Maskavas kara dzelzceļa skolas priekšnieka amatā. Apsūdzēts spiegošanā. 1938. gada 7. februārī PSRS Augstākās tiesas Kara kolēģija (AT KK) piesprieda K. Dozītim nāvessodu, kas izpildīts nākamajā dienā. 1956. gadā PSRS AT KK K. Dozīti reabilitēja.

## Atsauces
Zeltenes

**Zeltenes** (*Lysimachia*) ir prīmulu dzimtas ģints, kuras dabiskais izplatības areāls ir mērenajā un subtropu joslā, kā arī tropu kalnos. Ģintī ir klasificētas 160—278 sugas. Atkarībā no taksonomijas sistēmas, daudzas sugas tiek nodalītas atsevišķās ģintīs, piemēram, pavirzas (*Anagallis*), pienzāles (*Glaux*), sīkaudzītes (*Centunculus*) un ķekarzeltenes (*Naumburgia*). Ģintij ir daudz sinonīmu.

## Sugas
Ģintī ir klasificētas sugas (nepilns saraksts):

* *Lysimachia arvensis* L. (sinonīms *Anagallis arvensis*) — tīruma pavirza
* *Lysimachia atropurpurea*
* *Lysimachia azorica* Hornem. ex Hook.
* *Lysimachia barystachys* Bunge 
* *Lysimachia ciliata* L.
* *Lysimachia clethroides*
* *Lysimachia congestiflora*
* *Lysimachia daphnoides* (A. Gray) Hillebr.
* *Lysimachia europaea* (sinonīms *Trientalis europaea*) — Eiropas septiņstarīte
* *Lysimachia filifolia* C.N.Forbes
* *Lysimachia foemina* (sinonīms *Anagallis foemina*) — zilā pavirza
* *Lysimachia foenum-graecum* Hance
* *Lysimachia fraseri* Duby
* *Lysimachia glutinosa*
* *Lysimachia hillebrandii* Hook. f. ex A. Gray
* *Lysimachia hybrida* Michx.
* *Lysimachia iniki*
* *Lysimachia japonica*
* *Lysimachia latifolia*
* *Lysimachia lichiangensis* Forrest
* *Lysimachia lydgatei*
* *Lysimachia maritima* (sinonīms *Glaux maritima*) — jūrmalas pienzāle
* *Lysimachia mauritiana*
* *Lysimachia maxima* (R.Knuth) H. St. John
* *Lysimachia minima* (L.) U.Manns & Anderb. (sinonīms *Centunculus minimus* L.) — tīruma sīkaudzīte
* *Lysimachia minoricensis* J.J. Rodr.
* *Lysimachia nemorum* L.
* *Lysimachia nummularia* L. — pļavas zeltene
* *Lysimachia pendens*
* *Lysimachia punctata*
* *Lysimachia quadriflora* Sims
* *Lysimachia quadrifolia* L.
* *Lysimachia scopulensis*
* *Lysimachia sertulata*
* *Lysimachia terrestris* (L.) Britton, Sterns & Poggenb.
* *Lysimachia thyrsiflora* (sinonīms *Naumburgia thyrsiflora*) — dzeltenā ķekarzeltene
* *Lysimachia venosa*
* *Lysimachia verticillaris* 
* *Lysimachia vulgaris* L. — parastā zeltene

## Galerija

Attēls:ScarletPimpernel (Anagallis arvensis).jpg|Tīruma pavirza (*Lysimachia arvensis*)
Attēls:臨時救(聚花過路黃) Lysimachia congestiflora -香港北區花鳥蟲魚展 North District Flower Show, Hong Kong- (13989005323).jpg|*Lysimachia congestiflora*
Attēls:Lysimachia clethroides. 06-08-2020 (d.j.b.) 01.jpg|*Lysimachia clethroides* 
Attēls:Lysimachia daphnoides 1.jpg|*Lysimachia daphnoides*
Attēls:Trientalis latifolia 4982.JPG|*Lysimachia latifolia*
Attēls:Lysimachia maritima RF.jpg|*Lysimachia maritima*
Attēls:Lysimachia nemorum 3 RF.jpg|*Lysimachia nemorum*
Attēls:Lysimachia punctata RF.jpg|*Lysimachia punctata*
Attēls:Lysimachia vulgaris RF.jpg|*Lysimachia vulgaris*


## Atsauces

## Ārējās saites
Prīmulas

**Prīmulas** (*Primula*) ir prīmulu dzimtas ģints, kuras dabiskais izplatības areāls ir mērenajā un subtropu joslā, kā arī tropos kalnu apvidos. Visbiežāk tiek uzskatīts, ka ģintī ir klasificētas vairāk nekā 500 sugas, taču daži taksonomisti prīmulu ģintī iekļauj citas tuvi radniecīgas ģintis.

## Apraksts
Prīmulas ir daudzveidīga ģints, kura ir sastopama dažādos biotopos — no Alpu nogāzēm līdz purvainām pļavām. Augi pārsvarā zied pavasarī, un ziedi bieži ir sfēriski čemuri ar resniem ziedkātiem, kas rodas no lapu bazālajām rozetēm. Ziedi var būt pursarkani, dzelteni, sarkani, rozā, zili vai balti. Daudzas sugas ir pielāgojušās Alpu klimatam.

## Sugas
Ģintī ir klasificētas sugas (nepilns saraksts):

* Bezdelīgactiņa (*Primula farinosa*)
* Dižā prīmula (*Primula elatior*)
* Gaiļbiksīte (*Primula veris*)
* Parastā prīmula (*Primula vulgaris*)
* *Primula alcalina*
* *Primula algida*
* *Primula allionii*
* *Primula alpicola*
* *Primula amethystina*
* *Primula angustifolia*
* *Primula aureata*
* *Primula auricula*
* *Primula beesiana*
* *Primula borealis*
* *Primula bracteosa*
* *Primula bulleyana*
* *Primula capillaris*
* *Primula capitata*
* *Primula carniolica*
* *Primula chionantha*
* *Primula chasmophila*
* *Primula clarkei*
* *Primula clusiana*
* *Primula cockburniana*
* *Primula cusickiana*
* *Primula daonensis*
* *Primula denticulata*
* *Primula deorum*
* *Primula filipes*
* *Primula florindae*
* *Primula frondosa*
* *Primula glutinosa*
* *Primula halleri*
* *Primula hendersonii*
* *Primula heucherifolia*
* *Primula hirsuta*
* *Primula hookeri*
* *Primula japonica*
* *Primula kisoana*
* *Primula lutea*
* *Primula malacoides*
* *Primula marginata*
* *Primula melanops*
* *Primula minima*
* *Primula minor*
* *Primula mistassinica*
* *Primula nivalis*
* *Primula obconica*
* *Primula parryi*
* *Primula poissonii*
* *Primula prolifera*
* *Primula pulchella*
* *Primula pulverulenta*
* *Primula rosea*
* *Primula rusbyi*
* *Primula scandinavica*
* *Primula scotica*
* *Primula secundiflora*
* *Primula sieboldii*
* *Primula sikkimensis*
* *Primula sinensis*
* *Primula specuicola*
* *Primula stricta*
* *Primula suffrutescens*
* *Primula tanneri*
* *Primula vialii*
* *Primula wollastonii*
* *Primula wulfeniana*

## Galerija

Attēls:Primula deorum 1233.jpg|*Primula deorum*
Attēls:Primula japonica 02.jpg|*Primula japonica*
Attēls:Primula marginata 001.JPG|*Primula marginata*
Attēls:Primula prolifera 1.jpg|*Primula prolifera*
Attēls:Primula vialii01.jpg|*Primula vialii*


## Atsauces

## Ārējās saites
Samali

**Samali** vai **sama** (pašnosaukums: *A'a Sama*), arī **badžavi** (*bajau*, *bajao*, *bajaw*, *badjao*) ir austronēziešu tauta Malajas arhipelāga ziemeļaustrumos, apdzīvo salu piekrastes Filipīnās, Malaizijā, Indonēzijā un Brunejā. Pēc konfesionālās piederības lielākā daļa ir musulmaņi sunnīti un Filipīnās tiek pieskaitīti moro tautām. Kopskaits tiek lēsts ap 1,4 miljoniem. Samalus reizēm dēvē par «jūras čigāniem» — tie piekopj pusnomadu dzīvesveidu, laivās migrējot starp sava apdzīvotības areāla salu ciemiem, bet pēdējās desmitgadēs pāriet uz nometnieku dzīvesveidu.

## Etnonīms
Samali faktiski ir nehomogēna etnosu grupa ar vienotu identitāti un dzīvesveidu; tie runā 9 radniecīgās valodās, kas savukārt dalās vairākos desmitos dialektu. Tautas kopīgais pašnosaukums ir «sama» un nereti tas tiek papildināts ar salas nosaukumu vai runāto dialektu, kas precīzāk identificē samalu kopienas; piemēram, jūras nomadi dod priekšroku pašnosaukumam *Sama Dilaut* — ‘jūras sama’.

Vārds «sama» cēlies no austronēziešu saknes *sama*, kas nozīmē ‘kopīgi’, ‘tādi paši’, ‘cilts’. Vārds «samali» vēsturiski cēlies no spāņu valodas *samales*. Badžavi ir eksoetnonīms, ko paši samali pašidentificēšanai nelieto nelieto, bet tas ir oficiāls tautas apzīmējums Malaizijā (*bajau*) un Indonēzijā (*badjao*). Filipīnās tautas oficiālais nosaukums ir «sama» un termins «badžavi» tiek uzskatīts par pejoratīvu.

## Apdzīvotības areāls
thumb|left|250px|Jūras nomadu tautu apdzīvotās teritorijas Dienvidaustrumāzijā; samalu areāls zaļā krāsā
Samali apdzīvo Malajas arhipelāga ziemeļaustrumu un centrālās daļas salu piekrastes, galvenokārt Kalimantānas ziemeļaustrumos, Sulu arhipelāgā un Sulavesi piekrastes saliņās.

Filipīnās dzīvo 0,67 miljoni samalu, galvenokārt Sulu arhipelāga salās, Zamboangas pussalas dienvidos un Mindanao dienvidos. Tavitavi provincē samali veido iedzīvotāju vairākumu (226 416 cilvēki, 51,6 % no kopskaita). Nozīmīgas samalu kopienas dzīvo arī Zamboangas (87 692, 9,0 %) un Isabelas (21 370, 16,4 %) pilsētās un Sulu (119 772, 12 %), Ziemeļdavao Basilanas un Palavanas provincēs.

Malaizijā samalu (badžavu) skaits tiek lēsts ap 437 tūktošiem; tie apdzīvo galvenokārt Kalimantānas ziemeļaustrumu piekrasti Sabahas štatā, kur tie ir otra lielākā etniskā kopiena un veido 16,5 % no iedzīvotāju kopskaita. Tradicionāli dalās rietumu krasta badžavos, kas ir nometnieki un slaveni ar zirgkopību, un austrumu krasta badžavos, kas dzīvo jūras krastā. Pēdējos 50 gados no Filipīnām uz Sabahu dēļ ieilgušā Mindanao militārā konflikta pārcēlušies daudzi Filipīnu samali.

[thumb|250px|Tradicionāls samalu (badžavu) ciems Vakatobi nacionālajā parkā [Dienvidaustrumu Sulavesi]]
Indonēzijā dzīvo ap 345 tūkstošiem samalu (badžavu vai badžo). Tie apdzīvo piekrasti Kalimantānas austrumos, Sulavesi piekrastes salās, Mazajās Zunda salās un citur.

## Atsauces

## Ārējās saites
Juhans Ūlavs Botns

**Juhans Ūlavs Smerdāls Botns** (; dzimis ) ir norvēģu biatlonists,  čempions 20 km individuālajā distancē.

## Karjera
Ar biatlonu sāka nodarboties 2004. gadā. Pasaules jauniešu un junioru čempionātos nav startējis. 2021. gada novembrī debitēja IBU kausā un ieņēma 32. vietu sprintā. 2023. gada februārī Kenmorā ieguva trešo vietu sprintā, pirmo reizi izcīnot vietu uz goda pjedestāla IBU kausa posmā. Sezonas pēdējā IBU kausa startā  turpat Kenmorā uzvarēja iedzīšanā.

2023.—2024. gada sezonas pirmajā trimestrī IBU kausā izcīnīja piecas uzvaras, divreiz bija otrais un vienreiz finišēja trešajā vietā. Pasaules kausa sacensībās debitēja  Oberhofā ar 26. vietu sprintā. 2024. gada Eiropas čempionātā Brezno, Slovākijā, izcīnīja divas sudraba medaļas — 20 km individuālajā distacē un sprintā. Čempionāta pēdējā dienā uzvarēja jauktajā stafetē kopā ar Īsaku Freju, Īdu Līenu un Mārenu Kirkeidi.  Soldžerholovā pirmo reizi izcīnīja vietu uz goda pjedestāla Pasaules kausa posmā, sprintā ieņemot trešo vietu.

2024.—2025. gada sezonā Botns startēja IBU kausā, izcīnīja 3 uzvaras un kopvērtējumā ierindojās trešajā vietā, piekāpjoties diviem citiem Norvēģijas biatlonistiem — Īsakam Frejam un Sīvertam Bakenam. 2025. gada Eiropas čempionātā labāko rezutātu sasniedza 20 km individuālajā distancē, ieņemot 5. vietu. Pirms 2025.—2026. gada sezonas Botns tika iekļauts Norvēģijas galvenajā komandā startam Pasaules kausā. Jau pirmajā posmā Estešundā ar nekļūdīgu šaušanu izcīnīja uzvaru 20 km individuālajā distancē. Tā viņam bija pirmā uzvara karjerā Pasaules kausa posmos.

Savās pirmajās ziemas olimpiskajās spēlēs . gadā izcīnīja zelta medaļu 20 km individuālajā distancē un sudrabu stafetē.

## Karjeras rezultāti

### Olimpiskās spēles

### Pasaules kausa kopvērtējums

## Atsauces

## Ārējās saites
Sermulītes

**Sermulītes** (*Hottonia*) ir prīmulu dzimtas ģints. Tajā ir atzītas divas sugas:

* purva sermulīte (*Hottonia palustris*), kuras dabiskais izplatības areāls ir Eiropā un Āzijas rietumos,
* *Hottonia inflata*, kuras dabiskais izplatības areāls ir Ziemeļamerikā.

Abām sugām ir ievērojami atšķirīgs ziedu izmērs — purva sermulītes (*Hottonia palustris*) ziedi ir lielāki, nekā *Hottonia inflata*, kā arī Eirāzijā sastopamajai sugai ir ievērojami resnāks stublājs, nekā Ziemeļamerikas sugai. Abas sugas atšķiras arī pēc to vairošanās sistēmas: purva sermulītei ir novērojama heterostilija, savukārt *Hottonia inflata* nav.

## Atsauces

## Ārējās saites
Sociolekts

**Sociālais dialekts** jeb **sociolekts** ir grupas runas (galvenokārt leksikas un stilistikas) īpatnības, kas raksturīgas kādai sociālajai grupai, tostarp profesionālajai, vecuma, subkultūras. Tas atšķir sociolektu no dialekta, kurā runā noteikta ģeogrāfiskā apgabala pārstāvji, un no idiolekta, kas ir konkrētam indivīdam raksturīga valoda.

## Ārējās saites
Idiolekts

**Idiolekts** ir valodas variants, ko lieto viena persona. Tas izpaužas īpašos vārdu izvēles principos un gramatikas īpatnībās, kā arī vārdos, izteicienos, idiomās vai izrunā, kas ir raksturīgi tikai šai personai.

Katram cilvēkam ir savs idiolekts. Unikāls ir vārdu un teikumu salikums runā, nevis īpašu vārdu lietojums, ko neviens cits nelieto. Idiolekts var viegli pārtapt ekolektā — kādai ģimenei raksturīgā valodas variantā.

## Ārējās saites
Naftas lauks

thumb|Vācijas lielākā naftas atradne ''Mittelplat''
**Naftas lauks** ir vairāku (dažkārt vienas) naftas atradņu kopums noteiktā teritorijā. Parasti tie aptver vairākus simtus kilometru, un ieguvei tiek izmantoti urbumi, kas tiek izbūvēti urbšanas procesā.

Naftas atradnes iedala:

* mazie — līdz 10 miljoniem tonnu;
* vidējie — 10—100 miljoni tonnu;
* lielie — 100—1000 miljoni tonnu;
* lielākie — 1—5 miljardi tonnu;
* unikālie — 5 miljardi tonnu un vairāk.

## Ārējās saites
Termoregulācija

**Termoregulācija** ir dzīvo organismu spēja uzturēt ķermeņa temperatūru noteiktās robežās, pat ja ārējās vides temperatūra ievērojami atšķiras.

Termoregulācijas centrs atrodas smadzeņu daļā, ko sauc par hipotalāmu. Hipotalāmu kontrolē endokrīnās sistēmas procesus, kas ir cieši saistīti ar termoregulācijai svarīgākajiem orgāniem — virsnieru dziedzeriem un vairogdziedzeri. Tādējādi, pazeminoties apkārtējās vides temperatūrai, vairogdziedzera hormonu izdalīšanās palielinās, paātrinot vielmaiņu un līdz ar to palielinot siltuma veidošanos.

Termoregulācijas sistēmas mērķis ir uzturēt un stabilizēt nemainīgu ķermeņa temperatūru, t. i., hipotermijas gadījumā (ķermeņa temperatūras pazemināšanās salīdzinājumā ar normālo) palielināt siltuma izdalīšanos un samazināt siltuma zudumus, bet hipertermijas gadījumā (ķermeņa temperatūras paaugstināšanās salīdzinājumā ar normālo), gluži pretēji, palielināt siltuma apmaiņu ar vidi un samazināt siltuma izdalīšanos.

## Ārējās saites
Nostra

***Nostra*** ir Latvijas postroka, postmetāla mūzikas grupa. Dibināta 2016. gadā Rīgā, Latvijā. Grupā darbojas Harijs Ijabs (ģitāra), Lauris Polis (bungas), Ksavjē Lands (basģitāra).

Grupas *Nostra* mūziku ietekmējis postpadomju urbānais mantojums, ko laika gaitā daba mēģina atgūt savā īpašumā. Dziesmas ietekmējuši arī tādi rakstnieki kā Jukio Mišima ("Pārpilnības jūra") un Roberts Čemberss ("Karalis dzeltenā").

2019. gadā *Nostra* ieguva pirmo vietu jauno mūzikas grupu un izpildītāju konkursā "Hadrons". 2020. gadā izcīnīta *Alternative.lv* mūzikas balva kā labākajai jaunajai grupai. 2024. gada sākumā *Nostra* ieguva Latvijas Metālmūzikas gada balvu kategorijā labākais alternatīvais, eksperimentālais un postmetāla albums. Šajā gadā grupa tika nominēta arī mūzikas ierakstu gada balvai "Zelta Mikrofons" kategorijā "labākais roka vai metāla mūzikas albums".

Grupa *Nostra* regulāri uzstājas kopā ar Latvijas mūziķiem, bet ir sadarbojusies arī ar amerikāņu *Shy Low* un dāņu *The Foreign Resort*.

## Diskogrāfija

* *Transmission(s)* (EP) (2018)
* *Nemoralis* (LP) (2019)
* *Law of the Tongue* (EP) (2020)
* *Sea of Fertility* (LP) (2023)
* Delta (video) (2023)
* *Live at Gateris* (EP) (2024)

## Atsauces

## Ārējās saites

* Bandcamp profils
Zirneklis (2002. gada filma)

**"Zirneklis"** () ir 2002. gada Kanādas un Apvienotās Karalistes psiholoģiska trillera filma, kuras režisors ir Deivids Kronenbergs. Filmā galvenās lomas atveido Reifs Fainss, Miranda Ričardsone un Gabriels Birns. Filma balstīta uz filmas scenārista Patrika Makgrata tāda paša nosaukuma 1990. gada romānu.

Filma stāsta par šizofrēnisku vīrieti, kura prāts izspēlē jaunības notikumus, kas noveda viņu līdz slimībai.

Filmas "Zirneklis" pirmizrāde notika 2002. gada Kannu kinofestivālā. Filma saņēma lielu kritiķu atzinību, īpaši slavējot Fainsa un Ričardsones aktierspēli.

## Atsauces

## Ārējās saites
Zamboangieši

**Zamboangieši** (pašnosaukums: *Zamboangueño*) ir kreolu tauta Filipīnās. Apdzīvo galvenokārt Mindanao Zamboangas pussalu un Basilanas salu. Kopējais skaits Filipīnās ir ap 500 tūkstošiem; lielākais zamboangiešu īpatsvars ir Zamboangas (365 677; 37,7 %) un Isabelas (26 867; 20,6 %) pilsētās un Basilanas (17 398; 4,1 %) un Zamboangas Sibugajas (13 317; 2,0 %) provincēs, kā arī Manilas (16 918) aglomerācijā. Pēc konfesionālās piederības lielākā daļa ir katoļi, mazākums — musulmaņi un animisti. Sadzīvē runā kreoliskajā čavakano valodā, oficiālajā saziņā lieto angļu un filipīniešu valodas.

## Vēsture
Zamboangiešu etnoss sācis veidoties 16. gadsimta vidū, kad Zamboangas pussalas dienvidu galā spāņu koloniālā administrācija nolēma būvēt Sanhosē cietoksni, kam vajadzēja kļūt par Mindanao kristianizācijas bāzi. Cietoksnī tika nometināts spāņu garnizons un strauji augošajā pilsētiņā ieradās ieceļotāji no Spānijas un tās Latīņamerikas kolonijām, kā arī tika ievests darbaspēks no Visaju salām un Lusonas. Jauktu laulību rezultātā izveidojās patstāvīgs etnoss; mūsdienās tiek lēsts, ka ap 40 % zamboangiešu ir spāņu izcelsme. Zamboangiešiem ir no citām Filipīnu etniskajām kopienām atšķirīga sadzīves kultūra un tradīcijas; tie runā čavakano valodā, kas veidojusies uz spāņu valodas pamata (ap 90 %), iekļaujot austronēziešu, citu romāņu valodu un Latīņamerikas indiāņu valodu elementus.

## Atsauces

## Ārējās saites
Vairodzenes

**Vairodzenes** (*Androsace*) ir prīmulu dzimtas ģints, kura ir sastopama daudzviet ziemeļu puslodē un Dienvidamerikas dienvidos. Ģintī ir klasificētas varāk nekā 170 sugas, no kurām Latvijā ir sastopamas trīs:

* Garkausa vairodzene (*Androsace elongata*) L.
* Pavedienu vairodzene (*Androsace filiformis*) Retz.
* Ziemeļu vairodzene (*Androsace septentrionalis*) L.

## Atsauces

## Ārējās saites
Vasaras stundas

**"Vasaras stundas"** () ir 2008. gada Francijas drāmas filma, kuras režisors un scenārija autors ir Olivjē Asajass. Filmā galvenās lomas atveido Žiljeta Binoša, Šarls Berlēns un Žeremī Renjērs.

Filma stāsta par diviem brāļiem un māsu, kuriem pēc mātes nāves ir jāatsakās no ģimenes mantām.

Filmas "Vasaras stundas" pirmizrāde notika . Filma guva plašu kritiķu atzinību un saņēma vairākus apbalvojumus. 2017. gadā *[[The New York Times]]* kino kritiķi "Vasaras stundas" atzina par devīto labāko 21. gadsimta filmu. Tīmekļa vietnē *[[Rotten Tomatoes]]* filmai ir 94% vērtējums.

## Atsauces

## Ārējās saites
Code inconnu

***Code inconnu : Récit incomplet de divers voyages*** ir 2000. gada Francijas, Vācijas un Rumānijas drāmas filma, kuras režisors un scenārija autors ir Mihaels Hāneke. Filmā galvenās lomas atveido Žiljeta Binoša, Tjerī Neviks, Aleksandrs Hamidi un Helēna Diarrā.

Filmas stāsts, kas lielākoties norisinās Parīzē, ir par dažādu cilvēku likteņiem un viņu dzīvju krustošanos.

Filmas *Code inconnu* pirmizrāde notika  Kannu kinofestivālā, kur tā sacentās par Zelta palmas zaru. Filma saņēma pārsvarā pozitīvas kritiķu atsauksmes.

## Atsauces

## Ārējās saites
Čavakano

**Čavakano** (*Chavacano*) ir spāņu valodā bāzēta kreoliska valoda, viena no Filipīnu reģionālajām valodām. Neskatoties uz to, ka tā tiek klasificēta kā kreoliska, čavakano tiek pieskaitīta romāņu valodu grupai. Čavakano kā dzimto valodu lieto ap 700 tūkstošiem filipīniešu (galvenokārt zamboangieši), bet tā tiek lietota arī kā reģionāla *[[lingua franca]]* un kā otro valodu to prot ap 1,2 miljoni cilvēku Zamboangas pussalā un Sulu arhipelāgā. Rakstība latīņu alfabētā; tai ir reģionālas valodas statuss; to izmanto mācību procesā sākumskolā.

Valodai ir vairākas varietātes. Lielākā ir zamboangiešu, mazāk izplatītas ir kavitiešu, Kotabato čavakano, davaveņu un ermitaņu varietātes.

Valoda veidojusies kopš 16. gadsimta vidus Zamboangas koloniālajā pilsētā, kur mijiedarbojoties spāņu, citu eiropiešu, visaju un Latīņamerikas ieceļotāju (galvenokārt no Peru un Meksikas) kopienām, izveidojās specifiska zamboangiešu etniska kopiena ar savu valodu. Valodas nosaukums cēlies no spāņu valodas *chabacano* — ‘vulgārs’, ‘prasts’, bet šai nozīmei nav negatīvas konotācijas. Valodas vārdu krājums par aptuveni 90 % ir aizgūts no spāņu valodas, bet gramatiskā struktūra lielākoties aizgūta no austronēziešu valodām.

## Atsauces

## Ārējās saites
Briesmu lietas

**"Briesmu lietas"** () ir 1998. gada ASV *[[neo-noir]]* erotiskā trillera filma, kuras režisors ir Džons Maknotons. Filmā galvenās lomas atveido Kevins Beikons, Mets Dilons, Neve Kempbela, Terēza Rasela, Denīza Ričardsa, Dafne Rubina-Vega, Roberts Vegners un Bills Marijs.

Filma stāsta par vidusskolas skolotāju, kuru divas studentes apsūdz izvarošanā. Sāk rasties aizdomas, ka abas meitenes viņu ir nepatiesi apmelojušas.

Filmas "Briesmu lietas" pirmizrāde notika  un to izplatīja *[[Columbia Pictures]]*. Jau kopš izdošanas tā tiek uzskatīta par kulta filmu. Filma saņēma galvenokārt pozitīvas kritiķu atsauksmes. Tai ir iznākuši trīs turpinājumi.

## Atsauces

## Ārējās saites
Pelēčores ezers

**Pelēčores ezers** (arī **Daguma azars**, **Daguma ezers**, **Pelēčāres ezers**, **Kurčinu ezers** un **Rudzātu ezers**) ir purva ezers Lielā Pelečāres purva dienvidu daļā Līvānu novada Rudzātu pagastā, 6 km ZA no Rudzātiem. Krasti zemi, staigni, grūti pieejami. Vispieejamākā vieta ir pretī Pintānu ciemam. Ietilpst Lielā Pelečāres purva dabas liegumā.

Ezera forma ir gandrīz apļveida, lielākie izmēri ir 1x0,8 km, platība 59 hektāri. Dibenu 0,5—2,5 metru dziļumā klāj dūņu kārta, ezera vidējais dziļums 0,7 m, maksimālais — 1,1 m. Ūdens tumši brūns. Ezerā ir vairākas nelielas saliņas. No tā iztek Locupe un Malnupeite, kuras abas mūsdienās pārgrāvotas, kā arī nelieli strauti, t.sk. Ezera grāvis (Ezera grovs).

Ezerā apmetas caurceļotāji putni. Mīt līdakas un asari.

## Atsauces
Anglijas ceremoniālās grāfistes

**Ceremoniālās grāfistes** (), oficiāli zināmas arī kā «leitnantūru grāfistes», ir Anglijas teritorijas, kurās ir nozīmēts monarha pārstāvis (vietvaldis) lords leitnants (*lord-lieutenant*). Mūsdienu ceremoniālās grāfistes iedibinātas ar 1997. gada Leitnantūru aktu un šobrīd Anglijā tādas noteiktas 48. Teritoriāli ceremoniālās grāfistes sakrīt ar šerifu grāfistēm – apgabaliem, kuros tiek nozīmēts monarha juridiskais pārstāvis – augstais šerifs (*high sheriff*). Vairumā gadījumu Anglijas iedalījums ceremoniālajās grāfistēs nesakrīt ar iedalījumu administratīvajās grāfistēs (metropoles grāfistes, nemetropoles grāfistes un unitārās pašvaldības), kuras šobrīd (2023) ir 84.

## Funkcijas
Lordus leitnantus Anglijas grāfistēs sāka nozīmēt Henrija VIII laikā 1540. gados un tie pārņēma šerifu militārās funkcijas – tie atbildēja par vietējās milicijas efektivitāti un vēlāk arī par jomeniem un brīvprātīgajiem. Vēlākos laikos lordu leitnantu funkcijas un pilnvaras vairākkārt mainījušās un mūsdienās tiem palikušas tikai ceremoniālas funkcijas. Par lordiem leitnantiem parasti norīko atvaļinātas nopelniem bagātas personas.

Mūsdienu lordu leitnantu pienākumi iekļauj:

* organizēt karaliskās ģimenes vizītes grāfistē un tās pavadīt,
* karaļa vārdā pasniegt apbalvojumus un goda nominācijas,
* piedalīties pilsoniskās, brīvprātīgās un sabiedriskās aktivitātēs leitnantūras teritorijā,
* darboties kā saiknei ar vietējām Karaliskā flotes, Karalisko jūras kājnieku, armijas, Karalisko gaisa spēku vienībām un ar tiem saistītajiem kadetu spēkiem,
* vietējās maģistratūras vadīšana kā miertiesnešu padomdevējas komitejas priekšsēdētājam,
* vadīt vietējo padomdevēju komiteju ienākumu nodokļa ģenerālkomisāru iecelšanai — tribunālu, kas izskata apelācijas pret *HM Revenue and Customs* lēmumiem par dažādiem ar nodokļiem saistītiem jautājumiem.

Anglijā augstais šerifs (vai Londonas Sitijā – šerifs) ir monarha juridiskais (tiesu) pārstāvis grāfistē atšķirībā no lorda leitnanta, kas ir monarha militārais un personīgais pārstāvis. Arī augstā šerifa pienākumi ir tikai reprezentatīvi – tam jāpiedalās karaliskajās vizītēs un ceremonijās, kā arī jāpārrauga vēlēšanu norise grāfistē.

## Grāfistes

* — ceremoniālās grāfistes teritorija atšķiras no attiecīgās administratīvās grāfistes teritorijas.** — bez Londonas Sitijas

## Skatīt arī
* Metropoles boro
* Londonas rajoni
* Anglijas administratīvais iedalījums

## Atsauces

## Ārējās saites
Bambusu apakšdzimta

**Bambusu apakšdzimta** (*Bambusoideae*) ir daudzveidīga, lielākoties mūžzaļu daudzgadīgo augu apakšdzimta, kura ir klasificēta graudzāļu dzimtā.

Bambusiem, tāpat kā citām graudzālēm, stublāja starpmezgli parasti ir dobi, un vaskulārie kūlīši ir izvietoti lakstu sieniņās, nevis cilindriskā kambija slānī starp mizu (lūksni) un koksni (ksilēmu) kā tas ir divdīgļlapjiem un skujkokiem. Stublāji ir cilindriski.

Liela daļa no apakšdzimtā klasificētajām sugām ir pasaulē lielākās graudzāles, piemēram, apakšdzimtā klasificētā suga *Dendrocalamus sinicus* dzinumi var sasniegt 46 metru augstumu, 36 centimetru platumu un svaru līdz 450 kg.

Bambusu vidū ir daži no visātrāk augošajiem augiem pasaulē, pateicoties to unikālai sakneņu sistēmai. Dažas bambusu sugas 24 stundu laikā var izaugt pat 91 centimetru (tās aug ar ātrumu gandrīz 40 milimetri stundā). Austrumāzijā sastopamajai sugai *Phyllostachys bambusoides* 24 stundu laikā ir novērots pieaugums līdz 120 centimetriem.

Bambusam ir ievērojama ekonomiskā un kulturālā nozīme Dienvidāzijā, Dienvidaustrumāzijā un Austrumāzijā, jo to izmanto būvmateriāliem, kā pārtikas avotu, un to bieži attēlo mākslā, piemēram, bambusa gleznās un bambusa apstrāde. Bambuss, tāpat kā koks, ir dabiskas izcelsmes kompozītmateriāls, kura izturība parasti ir līdzīga spēcīgam skujkoku vai cietkoksnes kokmateriālam. Dažas bambusa sugas testa apstākļos ir uzrādījušas ievērojamu izturību. *Bambusa tulda*, kas aug Bangladešā un tās apkaimē, ir konstatēta izturības robeža līdz 60 000 psi. Citas bambusa sugas veido ārkārtīgi cietu materiālu. Ķīnā sastopamā *Bambusa tabacaria* stublāji satur tik daudz silīcija dioksīda, ka, cērtot ar cirvi, rodas dzirksteles.

## Klasifikācija
Bambusu apakšdzimtā ir klasificētas ciltis:

* *[[Arundinarieae]],*
* *[[Bambuseae]]* (bambusu cilts),
* *[[Olyreae]]*.

## Galerija

Attēls:Bambusa vulgaris 44.jpg|*Bambusa vulgaris*
Attēls:Chimonobambusa quadrangularis.JPG|*Chimonobambusa quadrangularis*
Attēls:NastusBorbonicus.JPG|*Nastus borbonicus*
Attēls:Otatea acuminata subsp. aztecoram (5341921248) (2).jpg|*Otatea acuminata subsp. aztecoram*
Attēls:Phyllostachys nigra Fred Hornaday.png|*Phyllostachys nigra*


## Atsauces

## Ārējās saites
Subanoni

**Subanoni** (*Subanen*) ir viena no Filipīnu tautām, tiek pieskaitīti lumadiem. Apdzīvo Zamboangas pussalu Mindanao salas rietumos. Kopskaits tiek lēsts ap 760 tūkstošiem (0,7 % no valsts iedzīvotāju skaita) un tā ir viena no daudzskaitlīgākajām lumadu tautām. Etnonīms cēlies no austronēziešu *suba* — ‘upe’ un nozīmē ‘upju ļaudis’. Lielākais subanonu īpatsvars ir Ziemeļzamboangas (338 986 cilvēki; 32,4 % no iedzīvotāju kopskaita), Dienvidzamboangas (188 142; 17,9 %), Rietummisamisas (109 917; 17,9 %) un Zamboangas Sibugajas (92 778; 13,9 %) provincēs. Runā subanonu grupas valodās, kur ietilpst sešas valodas un vairāki dialekti. Kā *[[lingua franca]]* izmanto čavakano un sebuāņu valodu. Ticīgie lielākoties katoļi, protestanti vai musulmaņi (kalibugani), kā arī tradicionālās dievības *Diwata Migbebaya* pielūdzēji.

Subanoni ieradās Mindanao pirms 500. gada p.m.ē. Spāņu koloniālajā laikā salā masveidā sāka ierasties ieceļotāji no Visajām, kas subanonus izspieda no piekrastes līdzenumiem uz upju ielejām salas iekšienē. Ilgstoši saglabājuši savu kulturālo izolētību grūti pieejamajā salas iekšzemē un ar ieceļotājiem intensīvi sāka kontaktēties tikai amerikāņu administrācijas laikā 20. gadsimta sākumā.

## Atsauces

## Ārējās saites
Džonijs Grīnvuds

**Džonatans Ričards Gajs Grīnvuds** (; dzimis ) ir angļu mūziķis. Grīnvuds ir rokgrupas *[[Radiohead]]* galvenais ģitārists un taustiņinstrumentālists. Vairāki žurnāli, tostarp *[[Rolling Stone]]*, Grīnvudu ir atzinuši par vienu no vislabākajiem ģitāristiem. Grīnvuds ir arī mūzikas autors vairākām filmām.

Džonijs kopā ar savu vecāko brāli Kolinu apmeklēja skolu netālu no Oksfordas, kur tika dibināta grupa *Radiohead*. Viņu debijas singls *[[Creep]]* (1992) izcēlās ar Grīnvuda agresīvo ģitārspēli. Kopš tā laika *Radiohead* ir guvusi kritiķu atzinību un pārdevusi vairāk nekā 30 miljonus albumu. 2019. gadā Grīnvudu uzņēma Rokenrola slavas zālē.

Grīnvuds ir arī ievērojams marteno viļņu, sena elektroniskā mūzikas instrumenta, spēlētājs. Grīnvuda pirmais solo darbs bija skaņu celiņa izveidošana filmai *[[Bodysong]]* (2003). Sarakstījis mūziku Pola Tomasa Andersona filmām "Plūdīs asinis" (2007), "Pavēlnieks" (2012), "Iedzimtais netikums" (2014) un "Neredzamais pavediens" (2017), par ko viņu nominēja Amerikas Kinoakadēmijas balvai kategorijā "Labākā oriģinālmūzika". Šai balvai viņu nominēja arī par Džeinas Kempiones filmu "Suņa spēks" (2021). Sarakstījis mūziku arī filmām *[[We Need to Talk About Kevin]]* (2011), "Tevis te nebija" (*You Were Never Really Here*, 2017) un "Spensere" (2021).

## Atsauces

## Ārējās saites
Apstiprinātā kopija

**"Apstiprinātā kopija"** () ir 2010. gada Francijas, Itālijas un Beļģijas romantiskā drāmas filma, kuras režisors un scenārija autors ir Abāss Kijārostamī. Filmā galvenās lomas atveido Žiljeta Binoša un Viljams Šimels.

Filma stāsta par angļu rakstnieku, kurš ieradies Toskānā, lai prezentētu savu jaunāko grāmatu. Tur viņš satiek franču sievieti, kura izved viņu izbraucienā pa apkārtni.

Filmas "Apstiprinātā kopija" pirmizrāde notika  Kannu kinofestivālā, kur Binoša saņēma festivāla labākās aktrises balvu. Filma guva lielus kritiskus panākumus, pozitīvi salīdzinot to ar Roberto Rosellīni filmu "Ceļojums uz Itāliju" (*Viaggio in Italia*, 1954). Tā tiek uzskatīta gan par vienu no gada, gan par vienu no desmitgades labākajām filmām. 2016. gada BBC 100 labāko 21. gadsimta filmu sarakstā "Apstiprinātā kopija" ierindojās 46. vietā. Tīmekļa vietnē *[[Rotten Tomatoes]]* filmai ir 89% vērtējums.

## Atsauces

## Ārējās saites
Ģimnāzijas iela

**Ģimnāzijas iela** var būt:

* Ģimnāzijas iela — iela Cēsīs;
* Ģimnāzijas iela — iela Daugavpilī;
* Ģimnāzijas iela — iela Liepājā.
Cukura iela

**Cukura iela** var būt:

* Cukura iela — iela Jēkabpilī.
* Cukura iela — iela Jelgavā.
* Cukura iela — iela Liepājā.
Fabrikas iela

**Fabrikas iela** var būt:

* Fabrikas iela — iela Aizputē.
* Fabrikas iela — iela Daugavpilī.
* Fabrikas iela — iela Jūrmalā.
* Fabrikas iela — iela Liepājā.
* Fabrikas iela — iela Līvānos.
* Fabrikas iela — iela Dienvidkurzemes novada Mežvidos.
* Fabrikas iela — iela Ogrē.
* Fabrikas iela — iela Pļaviņās.
* Fabrikas iela — iela Talsos.
* Fabrikas iela — iela Valmierā.
* Fabrikas iela — iela Varakļānos.
* Fabrikas iela — iela Ventspilī.

## Skatīt arī
* Mazā Fabrikas iela
RTMP

**RTMP** var būt:

* Maršrutēšanas tabulu protokols (*Routing Table Maintenance Protocol*), komunikāciju protokols audio, video un citu datu straumēšanai, 
* Reālā laika ziņošanas protokols (*Real Time Messaging Protocol*), datortīklu komunikāciju protokols. 

__DISAMBIG__
Stendera iela

**Stendera iela** var būt:

* Stendera iela — iela Liepājā.
* Stendera iela — iela Rīgā.
* Stendera iela — iela Valkā.
* Stendera iela — iela Augšdaugavas novada Eglainē.
* G. F. Stendera iela — iela Ventspilī.
* Gotharda Fridriha Stendera iela — iela Jēkabpilī.
Andris Krūmiņš (zinātnieks)

**Andris Krūmiņš** (dzimis 1943. gada 31. martā Talsos) ir latviešu fiziķis un materiālzinātnieks, *Dr.habil.phys.* (1991). Latvijas Universitātes (LU) profesors (1990), LU Cietvielu fizikas institūta direktors (1992—1999), Latvijas Zinātņu akadēmijas īstenais loceklis (2001).

## Pētījumu virzieni
Ferroelektriķu fizika, fāzes pārejas, materiālzinātne un tehnoloģija, fotonika, optiskās informācijas tehnoloģijas, nanomateriāli un nanotehnoloģijas, viedie materiāli un konstrukcijas.

## Atsauces

## Ārējās saites
* BEZ KUSTĪBAS NAV NE VESELĪBAS, NE SPARA — valsts emeritētais zinātnieks akadēmiķis Andris Krūmiņš
Smiltenes lidlauks

**Smiltenes lidlauks**, **Grotūža lidlauks** jeb **Rožkalnu lidlauks** ir privāts un nesertificēts lidlauks, kas atrodas Smiltenes pagastā, Smiltenes novadā starp autoceļiem P18 un P25 ar 350 metru garu un 18 metru platu zāles segumu. Lidlauka teritorija pašreiz ir privāta, lidlauks pieder privātpersonai, kas veic lidojumus ar privātu *FK9 ELA* lidmašīnu. Lidlaukā ar pieteikšanos var veikt lidojums ar motoparaplānu tandēmā ar profesionālu pilotu virs Smiltenes.

## Atsauces
Pasolini (filma)

***Pasolini*** ir 2014. gada Francijas, Itālijas un Beļģijas biogrāfiskā drāmas filma, kuras režisors ir Abels Ferrara. Filmā galvenās lomas atveido Vilems Defo, Nineto Davoli un Rikardo Skamarčo.

Filma stāsta par itāļu kinorežisora Pjēra Paolo Pazolīni dzīvi no filmas "Salo jeb 120 Sodomas dienas" izdošanas līdz viņa slepkavībai.

Filmas *Pasolini* pirmizrāde notika  Venēcijas kinofestivālā, kur tā sacentās par Zelta lauvu. Filma saņēma pārsvarā pozitīvas kritiķu atsauksmes.

## Atsauces

## Ārējās saites
Aleksejs Kuzmins

**Aleksejs Kuzmins** (dzimis 1968. gada 12. augustā Rīgā) ir Latvijas fiziķis un materiālzinātnieks, *Dr. phys.* (1992). LU Cietvielu fizikas institūta vadošais pētnieks, EXAFS Spektroskopijas laboratorijas vadītājs (2020), Latvijas Zinātņu akadēmijas īstenais loceklis (2016).

## Atsauces

## Ārējās saites
* Web page of Dr. Alexei Kuzmin
Andrejs Krasņikovs

**Andrejs Krasņikovs** (dzimis 1956. gada 27. jūlijā Krievijā) ir Latvijas inženieris un sabiedriskais darbinieks. Inženierzinātņu doktors (1992), Rīgas Tehniskās universitātes (RTU) profesors, Betona mehānikas zinātniskās laboratorijas vadītājs, Latvijas Zinātņu akadēmijas īstenais loceklis (2015), Latvijas Zinātņu akadēmijas viceprezidents.

Darbojas politikā, ir Kristīgi Progresīvās partijas priekšsēdētājs.

## Atsauces

## Ārējās saites
Guntis Bārzdiņš

**Guntis Bārzdiņš** (dzimis 1962. gada 23. decembrī) ir latviešu datorzinātnieks, Latvijas Universitātes Datorikas fakultātes profesors, LU Matemātikas un informātikas institūta Mākslīgā intelekta laboratorijas vadošais pētnieks. Latvijas Zinātņu akadēmijas īstenais loceklis (2021).

## Pētījumu virzieni
Datorlingvistika, zināšanu reprezentācija un argumentācija, induktīvie secinājumi un mašīnmācīšanās, bezvadu un satelīta sakari, datoru tīklu protokoli, biznesa modelēšanas un specifikāciju valodas.

## Atsauces
Abels Ferrara

**Abels Ferrara** (; dzimis ) ir amerikāņu kinorežisors, kurš pazīstams ar savām *[[neo-noir]]* filmām ar provokatīvu un pretrunīgu saturu.

Ferrara ir viens no pazīstamākajiem neatkarīgā kino pārstāvjiem. Vairākas Ferraras filmas ir Ņujorkā notiekoši vardarbīgi krimināltrilleri: *[[The Driller Killer]]* (1979), *[[Ms .45]]* (1981), "Ņujorkas karalis" (1990), "Sliktais leitnants" (1992) un "Bēres" (*The Funeral*, 1996).

Veidojis arī zinātniskās fantastikas filmas *[[Body Snatchers]]* (1993) un *[[New Rose Hotel]]* (1998), reliģisko drāmu "Marija" (*Mary*, 2005), melno komēdiju *[[Go Go Tales]]* (2007), biogrāfisko filmu *[[Pasolini (filma)|Pasolini]]* (2014), kā arī vairākas dokumentālās filmas.

## Filmogrāfija

### Pilnmetrāžas filmas

## Ārējās saites
Artems Mališs

**Artems Mališs** (; dzimis 2000. gada 15. jūlijā) ir profesionāls ukraiņu futbolists. No 2023. līdz 2024. gadam spēlējis Grobiņas SC.

## Klubu karjera

### Grobiņas SC/LFS

#### 2024
Mališs debitēja 2024. gada Virslīgā, 10. martā, savās mājās ar minimālu zaudējumu, 0:1, piekapjoties iepriekšējās sezonas vicečempionei Riga FC.

## Personīgā dzīve
Viņa brālis Navins Mališs arī ir futbolists, kurš pašlaik (2024) spēlē Kijivas "Dinamo".

## Atsauces

## Ārējās saites
* Artems Mališs vietnē *Soccerway*
* Artems Mališs vietnē *Transfermarkt*
* Instagram profils
Dagnija Loča

**Dagnija Loča** (dzimusi 1982. gada 27. jūnijā) ir latviešu materiālzinātniece. Rīgas Tehniskās universitātes (RTU) Materiālzinātņu un lietišķās ķīmijas fakultātes profesore, RTU Rūdolfa Cimdiņa Rīgas Biomateriālu inovāciju un attīstības centra direktore (kopš 2013), Latvijas Zinātņu akadēmijas īstenā locekle (2021).

## Pētījumu virzieni
Zāļu piegādes sistēmas, biomateriāli, keramikas materiāli, polimēri un kompozītmateriāli, jaunu biomateriālu izstrāde osteoporozes un peridontīta profilaksei un ārstēšanai, kā arī jaunu materiālu izstrāde kaulaudu un skrimšļu aizvietošanai.

## Atsauces

## Ārējās saites
* Dagnija Loča: tehnoloģija un materiālzinātne spēj radīt ideālus biomateriālus "Zinātnes Vēstnesis" 7 (623), 2022. gada 25. jūlijā
Bukidnoni

**Bukidnoni** (*bukidnon* no  (‘kalns’) — ‘kalnieši’) ir etnonīms, ar ko Filipīnās apzīmē divas atšķirīgas autohtonas tautas, kas apdzīvo pārsvarā kalnainus apvidus Rietumu Visajās un Mindanao. Filipīnu oficiālā statistika abas bukidnonu kopienas apvieno un to kopējo skaitu norāda 197 tūkstošus.

## Sulodi
Panajas un Negrosas salās dzīvo sulodi, dēvēti arī par Panajas bukidnoniem vai panajoniem, kuru kopskaits ir ap 115 tūkstošiem un kuri runā visaju grupas sulodu valodā.

## Binukidi
Mindanao centrālajā daļā Bukidnonas provincē dzīvo binukidi, dēvēti arī vienkārši par bukidnoniem, kuru kopskaits ir ap 65 tūkstošiem un kuri runā manobo grupas binukidu valodā.

## Atsauces

## Ārējās saites
CMR konvencija

thumb|right|250px|Konvencijas dalībvalstis
**CMR konvencija** (no  — Konvencija par kravu starptautisko autopārvadājumu līgumu) ir ANO konvencija. 2024. gadā to ratificēja 58 valstis.

Konvenciju apstiprināja 1956. gadā Ženēvā starp Rietumeiropas valstīm un Dienvidslāviju. Tā ir paredzēta, lai regulētu attiecības, kas rodas, veicot starptautiskus kravu pārvadājumus ar autotransportu.

## Atsauces

## Ārējās saites
* Konvencijas teksts latviešu valodā
Rūdolfs Cimdiņš

**Rūdolfs Cimdiņš** (1947—2006) bija latviešu materiālzinātnieks, biomateriālu izstrādes un pētniecības skolas izveidotājs Latvijā.

## Dzīvesgājums
Dzimis  Vecpiebalgas pagasta “Zeikaru” mājās Augusta Cimdiņa ģimenē. Brālis biologs, ekologs un politiķis Pēteris Cimdiņš. Mācījās Vecpiebalgas vidusskolā. Studēja Latvijas Valsts Universitātes (LU) Fizikas un matemātikas fakultātē (1967–1972), līdztekus strādāja LVU Optikas un spektroskopijas laboratorijā.

1972. gadā R. Cimdiņš sāka strādāt Rīgas Politehniskā institūta Ķīmijas fakultātes Silikātu tehnoloģijas katedrā kā vecākais inženieris, vēlāk bija zinātniski pētnieciskās grupas vadītājs, zinātniskais līdzstrādnieks, vecākais zinātniskais līdzstrādnieks. Padomju Savienības militārā rūpniecības kompleksa un kosmosa aparātu būves vajadzībām pētīja karstumizturīgus, elektroizolējošus un radiācijas izturīgus stiklveidīgi pārklājumus elektrotehniskā tērauda un niobija sakausējumiem.

Pēc tehnisko zinātņu kandidāta grāda aizstāvēšanas 1989. gadā (disertācijas tēma par karstumizturīga stikla pārklājumiem niobija un dzelzs sakausējumiem) bija RTU vadošais pētnieks, docents, asociētais profesors, profesors.

Pēc Latvijas neatkarības atgūšanas R. Cimdiņa zinātniskā darbība bija saistīta ar dažādu jaunu biomateriālu – implantu izstrādi, galvenokārt uz hidroksilapatīta keramikas bāzes. 1995. gadā viņš kļuva par RTU Biomateriālu zinātniski pētnieciskās laboratorijas vadītāju. 2002. gadā R. Cimdiņu ievēlēja par RTU MLĶF Vispārīgās ķīmijas tehnoloģijas katedras vadītāju. 2003. gadā saņēma Marijas Kirī stipendiju par izcilu darbību zinātnē. 
Pēkšņi miris 2006. gada 5. novembrī. 

## Zinātniskie darbi
R. Cimdiņa raksti SCOPUS datu bāzē:
* Rozenstrauha, I., Bajare, D., Cimdins, R., ... Bossert, J., Boccaccini, A.R. The influence of various additions on a glass-ceramic matrix composition based on industrial waste. Ceramics International, 2006, 32(2), pp. 115–119
* Rozenstrauha, I., Cimdins, R., Berzina, L., ... Bossert, J., Boccaccini, A.R. Sintered glass-ceramic matrix composites made from Latvian silicate wastes. Glass Science and Technology: Glastechnische Berichte, 2002, 75(3), pp. 132–139
* Berzina, L., Cimdins, R., Vempere, D., Knets, I. Bioceramics of Ca phosphate and SiO2 composites. Key Engineering Materials, 2001, (213 PART 3), pp. 1587–1590
* Gross, K.A., Berziņa, L., Cimdiņš, R., Gross, V. Calcium phosphate bioceramics research in Latvia. Ceramics International, 1999, 25(3), pp. 231–237
* Berzina, L., Cimdins, R., Rozenstrauha, I., Bessert, J., Kravtchenko, I.  Glass-ceramics with multibarrier structure obtained from industrial waste. Key Engineering Materials, 1997, (136 PART 3), pp. 2228–2231

## Atsauces